3.

Muutetaan suuntaviivojen EKP/2007/2 liitettä III seuraavasti: 1) Korvataan seuraavat määritelmät: ”— ’luottolaitoksella’ a) pankkidirektiivin, sellaisena kuin se on pantu täytäntöön kansallisessa lainsäädännössä, 2 artiklan ja 4 artiklan 1 kohdan a alakohdan määritelmän mukaista toimivaltaisen viranomaisen valvonnan alaista luottolaitosta; tai b) Euroopan unionin toiminnasta tehdyn sopimuksen 123 artiklan 2 kohdassa tarkoitettua toimivaltaisen viranomaisen suorittamaa valvontaa vastaavan tarkastusmenettelyn alaista muuta luottolaitosta,” ”— ’julkisen sektorin elimellä’ julkisen sektorin yksikköä, sellaisena kuin julkinen sektori on määritelty perustamissopimuksen 104 artiklassa ja 104 b artiklan 1 kohdassa tarkoitettujen kieltojen soveltamiseksi tarvittavien määritelmien täsmentämisestä 13 päivänä joulukuuta 1993 annetun neuvoston asetuksen (EY) N:o 3603/93 (2) 3 artiklassa, ”— ’erityisellä erääntymistilanteella’ mitä tahansa tulevaa tai käsillä olevaa tilannetta, joka saattaa vaarantaa yhteisön kyvyn täyttää näiden suuntaviivojen täytäntöön panemiseksi toteutettujen kansallisten järjestelyjen tai kyseisen yhteisön ja jonkin eurojärjestelmän keskuspankin väliseen suhteeseen sovellettavien muiden sääntöjen (mukaan lukien EKP:n neuvoston antamat eurojärjestelmän rahapoliittisia operaatioita koskevat säännöt) mukaiset velvoitteensa, mukaan lukien seuraavat tilanteet: a) yhteisö ei enää täytä liitteessä II ja soveltuvin osin liitteessä V vahvistettuja pääsyehtoja ja/tai teknisiä vaatimuksia; b) yhteisöä koskeva maksukyvyttömyysmenettely on aloitettu; c) edellä b alakohdassa tarkoitettua menettelyä koskeva hakemus on pantu vireille; d) yhteisö on antanut kirjallisen ilmoituksen, jonka mukaan se on kyvytön maksamaan velkansa tai osan niistä taikka täyttämään päivänsisäiseen luottoon liittyvät velvoitteensa; e) yhteisö on tehnyt velkojiensa kanssa vapaaehtoisen yleisen sopimuksen tai järjestelyn; f) yhteisö on tai asianomainen euron käyttöön ottanut kansallinen keskuspankki katsoo sen olevan maksukyvytön tai kykenemätön maksamaan velkansa; g) yhteisön PM-tilin saldo tai yhteisön varat tai olennainen osa niistä on varojen jäädyttämistä koskevan päätöksen, ulosmittauksen, takavarikon tai minkä tahansa muun menettelyn kohteena, jonka tarkoituksena on suojata yleistä etua tai yhteisön velkojien oikeuksia; h) yhteisön osallistuminen TARGET2-osajärjestelmään ja/tai liitännäisjärjestelmään on keskeytetty tai lopetettu; i) olennainen tiedonanto tai muu sopimusta edeltävä ilmoitus, jonka yhteisö on antanut tai jonka yhteisön katsotaan sovellettavan lain mukaan antaneen, on virheellinen tai totuudenvastainen; tai j) yhteisön omaisuus tai sen olennainen osa on luovutettu.” 2) Korvataan 1 kohta seuraavasti: ”1. Jokainen euron käyttöön ottanut kansallinen keskuspankki antaa päivänsisäistä luottoa jäljempänä 2 kohdassa tarkoitetuille yhteisöille, joilla on tili kyseisessä euron käyttöön ottaneessa kansallisessa keskuspankissa, mikäli kyseiset yhteisöt eivät ole Euroopan unionin neuvoston tai jäsenvaltioiden hyväksymien sellaisten rajoittavien toimenpiteiden kohteena, joista määrätään Euroopan unionin toiminnasta tehdyn sopimuksen 65 artiklan 1 kohdan b alakohdassa, 75 artiklassa tai 215 artiklassa ja joiden täytäntöönpano ei [keskuspankin/maan tunnus]n mielestä sen ilmoitettua asiasta EKP:lle ole sovitettavissa yhteen TARGET2:n sujuvan toiminnan kanssa. Päivänsisäistä luottoa ei kuitenkaan voida myöntää yhteisölle, joka on perustettu muuhun maahan kuin jäsenvaltioon, jossa sen euron käyttöön ottaneen kansallisen keskuspankin kotipaikka sijaitsee, jossa kyseisellä yhteisöllä on tili.” 3) Korvataan 4 kohta seuraavasti: ”4. Päivänsisäinen luotto perustuu hyväksyttävään vakuuteen, ja se myönnetään vakuudellisina päivänsisäisinä ylityksinä ja/tai päivänsisäisinä takaisinostosopimuksina niiden yhteisiä ominaisuuksia koskevien täydentävien vähimmäisvaatimusten (mukaan lukien niissä luetellut erityiset erääntymistilanteet seurauksineen) mukaisesti, jotka EKP:n neuvosto määrittää eurojärjestelmän rahapoliittisten operaatioiden osalta. Hyväksyttäviä vakuuksia ovat samat arvopaperit ja instrumentit kuin eurojärjestelmän rahapoliittisissa operaatioissa hyväksyttävät arvopaperit, ja niitä koskevat samanlaiset arvostusta ja riskienhallintaa koskevat säännöt kuin suuntaviivojen EKP/2000/7 liitteessä I vahvistetaan.” 4) Korvataan 12 kohta seuraavasti: ”12. a) Euron käyttöön ottaneet kansalliset keskuspankit keskeyttävät tai lopettavat päivänsisäisen luoton myöntämisen, mikäli syntyy jokin seuraavista erityisistä erääntymistilanteista: i) kyseisen yhteisön tilin käyttö euron käyttöön ottaneessa keskuspankissa keskeytetään tai tili suljetaan; ii) kyseinen yhteisö ei enää täytä jotakin tässä liitteessä päivänsisäisen luoton myöntämiseksi vahvistetuista edellytyksistä; iii) toimivaltainen tuomioistuin tai jokin muu viranomainen on tehnyt päätöksen yhteisön purkamismenettelyn tai vastaavan menettelyn soveltamisesta kyseiseen yhteisöön tai nimittänyt yhteisölle selvitysmiehen tai vastaavan toimihenkilön; iv) yhteisön varat jäädytetään ja/tai unioni kohdistaa siihen muita toimenpiteitä, jotka rajoittavat yhteisön mahdollisuutta käyttää varojaan; tai b) Euron käyttöön ottaneet keskuspankit keskeyttävät tai lopettavat päivänsisäisen luoton myöntämisen, jos jokin kansallinen keskuspankki keskeyttää tai lopettaa osallistujan osallistumisen TARGET2:een liitteessä II olevan 34.2 artiklan b–e kohdan nojalla tai jos syntyy yksi tai useampi (muu kuin 34.2 artiklan a kohdassa tarkoitettu) erityinen erääntymistilanne; tai c) Jos eurojärjestelmä poistaa vastapuolelta vakavaraisuussyistä tai muulla perusteella tilapäisesti tai pysyvästi oikeuden rahapolitiikan välineiden käyttöön tai rajoittaa sitä suuntaviivojen EKP/2000/7 liitteessä I olevassa 2.4 kohdassa tarkoitetulla tavalla, euron käyttöön ottaneet kansalliset keskuspankit vastaavasti poistavat tilapäisesti tai pysyvästi vastapuolen oikeuden päivänsisäiseen luottoon tai rajoittavat sitä kansallisen keskuspankin soveltamien sopimusten tai sääntöjen mukaisesti.”